கேள்வி: மு. ச. காரியப்பர் - அரசியலில் குறித்து விரிவாக சொல்லுங்கள்.
பதில்: காரியப்பர் ஐக்கிய தேசியக் கட்சியின் சார்பில் கல்முனை தேர்தல் தொகுதியில் இலங்கை நாடாளுமன்றத் தேர்தல், 1947 போட்டியிட்டு இலங்கை நாடாளுமன்றம், 1947-1972 சென்றார். இலங்கை நாடாளுமன்றத் தேர்தல், 1952 போட்டியிட்டுத் தோல்வியடைந்தார். அதன் பின்னர் கல்முனை நகரசபைத் தலைவராகத் தேர்ந்தெடுக்கப்பட்டார். இவர் பின்னர் இலங்கைத் தமிழரசுக் கட்சியில் இணைந்து அக்கட்சியின் சார்பில் இலங்கை நாடாளுமன்றத் தேர்தல், 1956 கல்முனையில் போட்டியிட்டு வெற்றி பெற்று மீண்டும் நாடாளுமன்றம் சென்றார். நாடாளுமன்றம் சென்ற ஆறு மாதத்தில் அவர் தமிழரசுக் கட்சியை விட்டு விலகி அன்றைய சாலமன் பண்டாரநாயக்காவின் அரசில் இணைந்தார். இலங்கை நாடாளுமன்றத் தேர்தல், மார்ச் 1960 தேர்தலில் இலங்கை சனநாயகக் கட்சியின் சார்பில் போட்டியிட்டு மீண்டும் வெற்றி பெற்றார்.. 1960 ஆம் ஆண்டில் காரியப்பர் அகில இலங்கை இசுலாமிய ஐக்கிய முன்னணி என்ற கட்சியைத் தோற்றுவித்தார். இலங்கை நாடாளுமன்றத் தேர்தல், சூலை 1960 தேர்தலில் அக்கட்சியின் சார்பில் போட்டியிட்டுத் தோல்வியடைந்தார்.. 1960 இன் இறுதியில் தலகோடப்பிட்டிய ஊழல் ஆணையத்தில் விசாரிக்கப்பட்டு குற்றவாளியாகக் காணப்பட்டார். காரியப்பர் மீண்டும் இலங்கை நாடாளுமன்றத் தேர்தல், 1965 கல்முனைத் தொகுதியில் சுயேட்சை (அரசியல்வாதி)யாகப் போட்டியிட்டு வெற்றி பெற்று மீண்டும் நாடாளுமன்றம் சென்றார். ஆனாலும், நாடாளுமன்றம் சென்ற சில மாதங்களிலேயே 1960 ஆம் ஆண்டு இவர் மீது சுமத்தப்பட்ட ஊழல் குற்றச்சாட்டின் பேரில், நாடாளுமன்ற உறுப்பினர் இருக்கையை இழந்தார்.